Kaltsiumi ioonikanalid
Kaltsiumioon kanalid on ioonikanalid, mis reguleerivad kaltsiumiioonide selektiivset läbilaskmist rakumembraanist. Kaltsiumiioonid osalevad elektrisignaalide ja membraanipotentsiaali tekkes ning on ka tähtsad rakukesksed signaalmolekulid. Kaltsiumioon kanaleid on mitmeid ning nende kategoriseerimisele saab läheneda erinevatest vaatepunktidest. Üheks tähtsamaks kaltsiumioon kanalite tüübiks peetakse pingeseoselist kaltsiumioon kanalit, mis asetseb rakumembraanil ning vastutab kaltsiumioonide kiire transpordi eest tsütoplasmasse. Pingeseoselised ioonkanalid reageerivad vastavalt rakumembraani pingegradiendile ning nad on kriitiliselt vajalikud rakus olevate protsesside algatamiseks, näiteks lihaste kokkutõmbumine ja geeni transkriptsioon.